Սուսեր

Սուսեր, խոցող կամ խոցող-հատող սառը զենք։ Ունենում է 1 մ և ավելի երկարություն, նեղ, ուղիղ, մեկ կամ երկսայր շեղբ և տարբեր ձևերի բռնակ (էֆես)։ Երևան է եկել XVI դարի Արևմտյան Եվրոպայում, կրել են ազնվականները։ XVI —XVIII դարերին հեծելազորրի և սպայական կազմի զենքն էր։ XVIII դարից դարձել է միայն պատվավոր, շքերթային կամ մենամարտային զենք։ Ռուսական բանակում գործածվում է XVIII դարի սկզբից։ Մինչև 1917 թվականը զրահակիր հեծյալ (կիրասիրական) զորքի գեներալների և սպաների, ինչպես նաև քաղաքացիական զինովնիկների տոնական հանդերձանքի մասն էր։ Լինում են նաև մարզական սուսերներ։

Սառը զենքեր
Շեղբավոր զենք